钦定古今图书集成/明伦汇编/闺媛典/第017卷 > 贺圣朝二首 前人
## 钦定古今图书集成/明伦汇编/闺媛典/第017卷 > 贺圣朝二首 前人

“忆昔花间初识面，红袖半遮，妆脸轻转。”石榴裙带，故
将纤纤玉指偷撚，双凤金线。碧梧桐锁深深院。谁
料得两情，何日教缱绻。羡春来双燕，飞到玉楼，朝暮
相见。

忆昔花间相见后，只凭纤手，暗抛红豆。人前不解，巧
传心事，别来依旧，孤负春昼。碧罗衣上蹙金绣。睹
对对鸳鸯，空裛泪痕透。想韶颜非久，终是为伊，只凭
消瘦。